pythainlp/thai-wiki-dataset-v3 huggingface dataset:
รวมดาว

รวมดาว เป็นอัลบั้มพิเศษจาก อาร์เอส ซาวด์ ออกวางแผงครั้งแรกเมื่อปี พ.ศ. 2527 โดยเป็นการนำเอานักร้องวัยรุ่นชื่อดังของค่ายในขณะนั้นมาร้องเพลงคู่กัน เพลงที่ใช้ในอัลบั้มนี้เป็นเพลงเก่าร้องคู่จากผลงานของศิลปินบรมครูในแนวเพลงลูกทุ่งลูกกรุง เช่น สุนทราภรณ์, ชาลี อินทรวิจิตร, สมาน กาญจนะผลิน มาเรียบเรียงเสียงประสานใหม่โดยใช้เครื่องดนตรีมากถึง 30 กว่าชิ้น ภายใต้การควบคุมการบรรเลงโดย คุณณรงค์ อับดุลราฮิม อดีตสมาชิกวงพิงค์แพนเตอร์ เป็นการสร้างจุดเด่นเพื่อคงความคลาสสิกให้กับตัวเพลงในอัลบั้ม ทำการบันทึกเสียงที่ ห้องอัดเสียงทอง โดยคุณอุกฤษณ์ พลางกูร
== สมาชิก ==
รวมดาว 2 ส่วนใหญ่ เป็นนักร้องชุดเดียวกับในชุดแรก (อาทิตย์ นามบุญศรี ไม่ได้ร่วมร้องเพลงในชุดนี้) แต่ได้เพิ่มสมาชิกใหม่อีก 3 คน ได้แก่ สมพร ปรีดามาโนช (ปิง), เพ็ญโพยม เรืองโรจน์ (อิ๋ว) และ สุชาติ จันทร์ต้น
== ผลงานเพลง ==
''รวมดาว ชุดที่ 1
==อ้างอิง==
อัลบั้มรวมศิลปิน
อัลบั้มเพลงไทยสากล
อัลบั้มเพลงในปี พ.ศ. 2527
ยูคานต์ทัชดิส

"ยูคานต์ทัชดิส" (U Can't Touch This) คือซิงเกิลที่ได้รับความนิยมมากที่สุดของเอ็มซีแฮมเมอร์ จากอัลบั้ม Please Hammer, Don't Hurt 'Em ในปี พ.ศ. 2533 ซึ่งอัลบั้มมียอดจำหน่ายกว่า 10 ล้านชุด
== ชาร์ต ==
===ชาร์ตประจำสัปดาห์===
{|class="wikitable sortable"
!ชาร์ต (1990)
!ตำแหน่งสูงสุด
|-
|-
|-
|-
|-
|-
|Denmark (IFPI)
|align="center"|3
|-
|Europe (Eurochart Hot 100)
|align="center"|1
|-
|Finland (Suomen virallinen lista)
|align="center"|2
|-
|-
|-
|-
|-
|-
|-
|-
|Spain (AFYVE)
|align="center"|2
|-
|-
|-
|-
|US Billboard Hot 100
|align="center"|8
|-
|US Billboard Hot Black Singles
|align="center"|1
|-
|US Billboard Hot Dance Club Play
|align="center"|6
|-
|US Billboard Hot Dance Music/Maxi-Singles Sales
|align="center"|2
|-
|US Billboard Hot Rap Singles
|align="center"|2
|-
|US Cash Box
|align="center"|4
|}
===ชาร์ตสิ้นปี===
{|class="wikitable sortable"
!ชาร์ต (1990)
!ตำแหน่ง
|-
|Australia (ARIA)
|align="center"|2
|-
|Austria (Ö3 Austria Top 40)
|align="center"|29
|-
|Belgium (Ultratop 50 Flanders)
|align="center"|6
|-
|Canada Dance/Urban (RPM)
|align="center"|4
|-
|Canada Top Singles (RPM)
|align="center"|70
|-
|Europe (Eurochart Hot 100 Singles)
|align="center"|8
|-
|Germany (Official German Charts)
|align="center"|17
|-
|Netherlands (Dutch Top 40)
|align="center"|6
|-
|Netherlands (Single Top 100)
|align="center"|4
|-
|New Zealand (Recorded Music NZ)
|align="center"|1
|-
|Switzerland (Schweizer Hitparade)
|align="center"|15
|-
|UK Singles (OCC)
|align="center"|15
|-
|US Billboard Hot 100
|align="center"|55
|-
|US Cash Box
|align="center"|39
|}
== การรับรองและยอดขาย ==
== อ้างอิง ==
ซิงเกิลในปี พ.ศ. 2533
ตราแผ่นดินของพม่า

ตราแผ่นดินของสาธารณรัฐแห่งสหภาพพม่า (ပြည်ထောင်စုသမ္မတမြန်မာနိုင်ငံတော်အထိမ်းအမှတ်တံဆိပ်) เป็นเครื่องหมายราชการของรัฐบาลพม่า ใช้ประทับในเอกสารของทางราชการทุกชนิด รวมถึงการตีพิมพ์ในเอกสารสำหรับเผยแพร่ แบบตราดังที่ปรากฏในปัจจุบันเป็นลักษณะตามที่ปรากฏในหมวดที่ 8 ของรัฐธรรมนูญสาธารณรัฐแห่งสหภาพพม่า ซึ่งได้รับการรับรองด้วยการลงประชามติในปี พ.ศ. 2551
== ลักษณะ ==
ลักษณะของดวงตราประกอบด้วยรูปสิงห์แบบศิลปะพม่าหรือชินเต (ခြင်္သေ့, chinthe) จำนวน 2 ตน อยู่ในท่านั่งรักษาการณ์ หันหลังให้ซึ่งกันและกัน ที่กลางตรานั้นมีภาพของแผนที่ประเทศพม่ารองรับด้วยช่อใบมะกอกคู่ ล้อมรอบด้วยลวดลายบุปผชาติตามแบบศิลปะพม่า ที่บนสุดของดวงตราเป็นรูปดาวห้าแฉกดวงหนึ่ง รูปเหล่านี้รองรับด้วยม้วนแพรแถบจารึกนามเต็มของประเทศด้วยใจความว่า "ပြည်ထောင်စု သမ္မတ မြန်မာနိုင်ငံတော် " ("สาธารณรัฐแห่งสหภาพพม่า")
== ประวัติ ==
นับตั้งแต่สมัยราชาธิปไตยเป็นต้นมา พม่าได้ใช้รูปนกยูงรำแพนเป็นเครื่องหมายประจำแผ่นดินมาโดยตลอด รูปดังกล่าวได้ปรากฏในเงินรูปีของพม่าและธงชาติพม่าในสมัยต่างๆ ทั้งในยุคราชวงศ์โก้นบอง สมัยภายใต้การปกครองของสหราชอาณาจักร ธงของรัฐบาลพม่าภายใต้การควบคุมของญี่ปุ่นในช่วงสงครามโลกครั้งที่ 2 และในสมัยเป็นเอกราช
หลังได้รับเอกราชจากสหราชอาณาจักรในปี พ.ศ. 2491 ประเทศพม่าได้ใช้รูปตราแผ่นดินอันมีลักษณะคล้ายกับดวงตราที่ปรากฏในปัจจุบัน สำหรับรายละเอียดที่แตกต่างกันประกอบด้วย แพรแถบชื่อประเทศจารึกข้อความว่า "ပြည်ထောင်စု သမတမြန်မာ နိုင်ငံတော်" ("สหภาพพม่า") ตำแหน่งบนสุดของดวงตรานั้นมีรูปสิงห์นั่งหน้าตรงอยู่แทนที่รูปดาว ภาพแผนที่ประเทศพม่ากลางดวงตรานั้นบรรจุอยู่ในวงกลมอีกชั้นหนึ่ง ที่ขอบวงกลมนั้นจารึกคาถาพุทธภาษิตเป็นภาษาบาลี ซึ่งยกมาจากธัมมปทัฏฐกถา พุทธวัคควัณณนา คาถาที่ 194 ความว่า "สมคฺคานํ ตโป สุโข" ("သမဂ္ဂါနံ တပေါ သုခေါ")  อันหมายถึง "ความเพียรของชนผู้พร้อมเพรียงกัน เป็นเหตุนำสุขมา"
ในสมัยการปกครองแบบสังคมนิยมของนายพลเน วิน รัฐธรรมนูญของพม่าฉบับ ค.ศ. 1974 (พ.ศ. 2517) ได้บัญญัติภาพตราแผ่นดินใหม่ให้มีลักษณะในเชิงสังคมนิยมมากขึ้น โดยมีการแก้รูปแผนที่ประเทศพม่าให้ซ้อนทับบนรูปล้อเฟืองล้อมรอบด้วยช่อรวงข้าวคู่ และเปลี่ยนรูปสิงห์นั่งที่อยู่บนสุดให้เป็นรูปดาวห้าแฉก ส่วนนามประเทศในแพรแถบล่างสุดได้เปลี่ยนเป็นข้อความ "ပြည်ထောင်စု ဆိုရှယ်လစ်သမ္မတ မြန်မာနိုင်ငံတော်" ("สาธารณรัฐสังคมนิยมพม่า") ข้อความดังกล่าวนี้เมื่อคณะทหารได้ทำรัฐประหารและตั้งสภาฟื้นฟูกฎหมายและระเบียบแห่งรัฐขึ้นในปี พ.ศ. 2531 ข้อความ "ဆိုရှယ်လစ်သမ္မတ" ซึ่งหมายถึง "สาธารณรัฐสังคมนิยม" จึงได้ถูกลบออกไป
ไฟล์:State_Seal_of_Mranma_(Burma)_on_Royal_Orders_of_Thibaw.jpg|ตราแผ่นดินสมัยราชวงศ์โกนบอง (พ.ศ. 2395 - 2428)
ไฟล์:Badge of Burma (1939–1948).svg|ตราแผ่นดินของพม่าภายใต้การปกครองของสหราชอาณาจักร
ไฟล์:State_seal_of_Burma_(1948-1974).jpg|ตราแผ่นดินของสหภาพพม่า (พ.ศ. 2491 - 2517)
ไฟล์:State seal of Myanmar (1974-1988).svg|ตราแผ่นดินของสาธารณรัฐสังคมนิยมพม่า (พ.ศ. 2517 - 2531)
ไฟล์:State seal of Myanmar (1988–2011).svg|ตราแผ่นดินของสภาสันติภาพและการพัฒนาแห่งรัฐ (พ.ศ. 2531 - 2553)
== อ้างอิง ==
== แหล่งข้อมูลอื่น ==
รัฐธรรมนูญแห่งสาธารณรัฐสหภาพพม่า ค.ศ. 2008
เว็บไซต์สถานเอกอัครรัฐทูตพม่าประจำประเทศญี่ปุ่น
เว็บไซต์สถานเอกอัครรัฐทูตพม่าประจำประเทศบราซิล
พม่า
สัญลักษณ์ของประเทศพม่า
บ้านทุ่งมน (จังหวัดสุรินทร์)

บ้านทุ่งมน ตำบลทุ่งมน อำเภอปราสาท จังหวัดสุรินทร์
== ประวัติ ==
บ้านทุ่งมน เชื่อกันว่ามีการตั้งถิ่นฐานบ้านเรือนครั้งแรกประมาณปี พ.ศ. 2310 ซึ่งมีครัวเรือนตั้งอยู่ไม่มากนัก   ต่อมาราวปี พ.ศ. 2360   ประชาชนในหมู่บ้านได้เพิ่มจำนวนมากขึ้น บางทีก็มีการอพยพมาจากที่อื่นด้วย  ประมาณ 20 – 30 หลังคาเรือน (พระมหาวีระ กิตฺติวณฺโณ)    ประชาชนในหมู่บ้านได้ร่วมกันสร้างวัดขึ้นมา และได้อาราธนานิมนต์หลวงพ่อตุม ที่ได้จาริก ไป-กลับมาจากประเทศกัมพูชา เมื่อเดินทางผ่านบ้านคุ้มนี้ที่อยู่ทางด้านเหนือของวัดโคกจ๊ะ ชาวบ้านในชุมชนจึงได้พร้อมใจกันนิมนต์ท่านให้พำนักอยู่ที่นี่ เพื่อเป็นที่พึ่งทางใจ และร่วมกันสร้างวัดขึ้น 1 แห่ง หรือ "วัดอุทุมพร” อีกด้านหนึ่งท่านได้นำพาญาติพี่น้องอพยพย้ายจากบ้านเกิดของท่านหลายครอบครัวมาอยู่ข้างๆ วัด  ด้วยที่ท่านย้ายมาจากเสราะตุมมวน  มาเป็นเจ้าอาวาส
เมื่อหลวงพ่อตุมรับนิมนต์มาเป็นเจ้าอาวาสแล้ว    ท่านได้ศึกษาทำเลที่ตั้งหมู่บ้าน เห็นว่ามีลักษณะภูมิประเทศคล้ายคลึงกันกับทำเลที่ตั้งของบ้านทุ่งมนเดิม  ที่เรียกว่า “เสราะตุมมวนปรีขลา” เช่นมีลักษณะแหล่งน้ำ ลักษณะของพันธ์ไม้ ลักษณะดินคล้ายกันมากจึงเรียกขานชื่อหมู่บ้านแห่งนี้ว่า “เสราะตุมมวน” (สุริโย  บุติมาลย์)    หรืออาจสอดคล้องกับคำว่า “เสราะลูกโอ๊วตุมนิมวนโม” อันเป็นสำเนียงเรียกขานที่นำมาสู่การตั้งชื่อหมู่บ้าน (พระมหาวีระ กิตฺติวณฺโณ)  และอีกความหมายหนึ่ง ( ป้าเย็น สมใจเรา เล่าว่า) มีคนเฒ่าคนแก่ผู้รู้ท่านหนึ่งเขียนหนังสือขอมเป็นคำกลอนเล่าตำนานกล่าวถึงสถานที่ต่าง ๆ ไว้ เช่น สถานที่บ้านทุ่งมน คือ  “ซงต็วงมุน” แปลเป็นไทยว่า “ปักธงก่อน” หมายความว่า “ปักธงไว้เป็นสถานที่แรก”  สถานที่บ้านสมุด คือ “สาบน” แปลว่า “สาบาน”  สถานที่วัดสะเดารัตนาราม คือ “อังกอร์ตาลวก” แปลว่า “เมืองต้นพอก”  สถานที่ขุนแก้ว คือ “เกาะแก้ว” อาจสรุปได้ว่า  “เสราะตุมมวน”  “เสราะลูกโอ๊วตุมนิมวนโม”  หรือ  “เสราะซงต็วงมุน”   เป็นสำนวนที่มาของ คำว่า   “บ้านทุ่งมน”   ตั้งแต่นั้นเป็นต้นมา
ทุ่งมน
อำเภอปราสาท
ตราแผ่นดินของเวียดนาม

ตราแผ่นดินของเวียดนาม (QUỐC HUY NƯỚC CỘNG HOÀ XÃ HỘI CHỦ NGHĨA VIỆT NAM) มีรูปแบบเช่นเดียวกับประเทศคอมมิวนิสต์อื่นๆ มีรูปดาวสีเหลืองบนพื้นสีแดง มีรูปเฟืองและรวงข้าวหมายถึงความร่วมมือกันระหว่างแรงงานภาคเกษตรกรรมและอุตสาหกรรมตามแนวคิดแบบคอมมิวนิสต์ มีลักษณะคล้ายตราแผ่นดินของเยอรมนีตะวันออกและตราแผ่นดินของจีน ซึ่งถูกนำมาสร้างเป็นตราแผ่นดินของเวียดนามเหนือเมื่อ 30 พฤศจิกายน พ.ศ. 2498 เมื่อรวมชาติกับเวียดนามใต้แล้ว จึงนำมาใช้เป็นตราแผ่นดินเวียดนามเมื่อ 2 กรกฎาคม พ.ศ. 2519
== ประวัติ ==
== พัฒนาการ ==
=== เวียดนามเหนือ ===
ไฟล์:Coat of arms of North Vietnam.svg|เวียดนามเหนือ (พ.ศ. 2498–2519)
ไฟล์:Coat of arms of the Republic of South Vietnam.svg|สมัยรวมชาติ (พ.ศ. 2510-2519)
=== เวียดนามใต้ ===
ไฟล์:Coat of Arms of South Vietnam (1954 - 1955).svg|พ.ศ. 2497-2498
ไฟล์:Emblem of the Republic of Vietnam (1955–1957).svg|พ.ศ. 2498-2500
ไฟล์:Emblem of the Republic of Vietnam (1957–1963).svg|พ.ศ. 2500-2506
ไฟล์:Coat of arms of the Republic of Vietnam (1963–1975).svg|พ.ศ. 2506-2518
== อ้างอิง ==
== แหล่งข้อมูลอื่น ==
ตราแผ่นดินประเทศในทวีปเอเชีย
คาแนลซิตีฮากาตะ

คาแนลซิตีฮากาตะ (; Canal City Hakata) เป็นศูนย์การค้าและความบันเทิงขนาดใหญ่ในเมืองฟูกูโอกะ ประเทศญี่ปุ่น ได้รับการขนานนามว่าเป็น "เมืองที่อยู่ในเมือง" ประกอบด้วยร้านค้า ร้านกาแฟ ภัตตาคาร โรงละคร ศูนย์เกม โรงภาพยนตร์ โรงแรมสองแห่ง และคลองที่ไหลผ่านกลางศูนย์กลางค้า
คาแนลซิตีตั้งอยู่ติดกับย่านบันเทิงและอยู่ระหว่างศูนย์กลางธุรกิจและการค้าปลีกของฟูกูโอกะ จึงเป็นสถานที่ท่องเที่ยวยอดนิยมที่สร้างรายได้ให้แก่เมืองได้อย่างมาก จัดเป็นโครงการพัฒนาโดยเอกชนที่ใหญ่ที่สุดในประวัติศาสตร์ญี่ปุ่น (1.4 พันล้านดอลลาร์สหรัฐ สำหรับพื้นที่ 234,460 ม²) สร้างด้วยสถาปัตยกรรมแบบจินตนาการอย่างมีลักษณะเด่นเฉพาะด้วยประติมากรรมรูปโค้งและน้ำพุจำนวนมาก และออกแบบอาคารไม่ให้มองเห็นทิวทัศน์ของเมืองภายนอกมากนัก เพื่อสร้างบรรยากาศคล้ายโอเอซิสแยกออกจากเมืองโดยรอบ
คาแนลซิตีฮากาตะห่างจากสถานีรถไฟฮากาตะและเท็นจิงในระยะเดินเท้าเป็นเวลา 10-15 นาที
== ประวัติ ==
ฟูกูโอกะในช่วง พ.ศ. 2528-2532 ประสบทั้งปัญหาคนย้ายถิ่นไหลทะลักเข้าเมืองจำนวนมาก และปัญหาย่านการค้าและชุมชนเงียบเหงา จนกระทั่ง Jon Jerde สถาปนิกชาวอเมริกัน ได้สร้าง คาแนลซิตี ขึ้น ซึ่งประสบความสำเร็จในด้านการค้าอย่างงดงามตั้งแต่เริ่มเปิด ในปีแรกมีผู้มาเยี่ยมชมมากกว่า 16 ล้านคน และมียอดจำหน่ายสินค้ามากกว่า 500 ล้านดอลลาร์สหรัฐ โรงภาพยนตร์ในศูนย์การค้าแห่งนี้มียอดจำหน่ายตั๋วราว 55% ของโรงภาพยนตร์ทั่วทั้งเมือง และตั๋วภาพยนตร์ที่เข้าฉายที่นี่ในปีแรกสามารถจำหน่ายได้หมด นอกจากนี้ยังทำให้โรงภาพยนตร์ต่าง ๆ ในเมืองมีจำนวนภาพยนตร์เข้าฉายมากขึ้น 50%
จากความสำเร็จของ คาแนลซิตี ทำให้พื้นที่รอบศูนย์การค้ามีคนคับคั่งมากขึ้น จึงเริ่มสร้างตลาดเดินเท้าที่เคยเงียบเหงาขึ้นมาใหม่และเปิดให้เช่าร้านค้าสำหรับให้คนเข้าหรืออกจากศูนย์การค้าเข้าไปเดินชม
== แหล่งข้อมูลอื่น ==
เว็บอย่างเป็นทางการ
เว็บอย่างเป็นทางการ 
== อ้างอิง ==
ฟูกูโอกะ
แบ็กสเปเซอร์

แบ็กสเปเซอร์ (Backspacer) เป็นผลงานสตูดิโออัลบั้มชุดที่ 9 ของวงอัลเทอร์เนทีฟร็อกอเมริกัน เพิร์ลแจม ออกขายเมื่อ 20 กันยายน ค.ศ. 2009 เพิร์ลแจมเริ่มทำงานอัลบั้มชุดนี้หลังจากออกอัลบั้มชุดก่อน Pearl Jam (2006) ช่วงต้นปี 2008 โดยในปี 2009 ทางวงเริ่มทำทนองและเดโม่ที่เขียนขึ้นระหว่างปี 2008 ดนตรีของอัลบั้มชุดนี้ได้รับอิทธิพลเพลงป็อปและนิวเวฟ อัลบั้มชุดนี้ออกภายใต้สังกัดมังกีย์เรนช์ ซึ่งเป็นสังกัดของวงเอง (ในสหรัฐอเมริกา) และภายใต้สังกัดยูนิเวอร์แซลกรุป ออกขายระดับนานาชาติ
== อ้างอิง ==
อัลบั้มเพลงของเพิร์ลแจม
อัลบั้มเพลงในปี พ.ศ. 2552
ทรัมป์อินเตอร์เนชันแนลโฮเต็ลแอนด์ทาวเวอร์ (ชิคาโก)

ทรัมป์อินเตอร์เนชันแนลโฮเต็ลแอนด์ทาวเวอร์ (Trump International Hotel and Tower) หรือที่รู้จักกันในชื่อ ทรัมป์ทาวเวอร์ชิคาโก (Trump Tower Chicago) หรือ ทรัมป์ทาวเวอร์ (Trump Tower) เป็นตึกระฟ้าใจกลางเมืองชิคาโก รัฐอิลลินอย ตั้งชื่อตามนักพัฒนาอสังหาริมทรัพย์และอดีตประธานาธิบดีสหรัฐ ดอนัลด์ ทรัมป์ ออกแบบโดยสถาปนิกชื่อ เอเดรียน สมิธ ของสกิดมอร์ โอววิงส์แอนด์เมอร์ริลล์ ส่วนโบวิสเลนด์ลิส ก่อสร้างอาคาร 96 ชั้น ซึ่งมีความสูง 1,362 ฟุต (415.1 เมตร) รวมทั้งยอดแหลม ชั้นที่สูงที่สุดสูง 1,170 ฟุต (360 เมตร) ตึกตั้งอยู่ติดกับแม่น้ำชิคาโก
องค์กรทรัมป์ได้ประกาศในปี พ.ศ. 2544 ว่าตึกนี้จะเป็นตึกที่สูงที่สุดในโลก แต่หลังจากเหตุการณ์ 11 กันยายน พ.ศ. 2544 ก็ได้เปลี่ยนแปลนตึกให้เล็กลง และได้แก้ไขแบบหลายจุด เมื่ออาคารได้สร้างถึงยอดในปี พ.ศ. 2552 ได้กลายเป็นตึกที่สูงที่สุดอันดับที่ 2 ของสหรัฐอเมริกา รองจากวิลลิสทาวเวอร์ที่ตั้งอยู่ในชิคาโกเช่นเดียวกัน
ตึกนี้คาดว่าจะถูกแซงโดยวันเวิลด์เทรดเซ็นเตอร์ ในนครนิวยอร์กเมื่อถึงกลางปี พ.ศ. 2556 และโดยตึกชิคาโกสไพร์ถ้าสร้างแล้วเสร็จ ทรัมป์อินเตอร์เนชันแนลโฮเต็ลแอนด์ทาวเวอร์ยังเป็นอาคารที่พักอยู่อาศัยที่สูงที่สุดในโลกอีกด้วย
รูปแบบของอาคารตั้งแต่ฐาน มีร้านขายปลีก ที่จอดรถ โรงแรม และคอนโดมิเนียม ซึ่งโรงแรมได้เปิดให้พักได้ในวันที่ 30 มกราคม พ.ศ. 2551 และเมื่อวันที่ 28 เมษายน พ.ศ. 2551 ก็ได้เปิดทำการทั้งหมด ร้านอาหารตั้งอยู่ที่ชั้น 16 ของตึก เรียกว่า ซิกซ์ทีน (Sixteen) เปิดเมื่อต้นปี 2551 และได้รับการชื่นชมจากผู้ใช้บริการสำหรับอาหาร ที่ตั้ง การตกแต่งภายใน สถาปัตยกรรมและทิวทัศน์ที่สามารถมองเห็นได้ ตึกนี้สร้างถึงชั้นสูงสุดเมื่อปลายปี 2551 และการก่อสร้างเสร็จสมบูรณ์ในปี 2552
== ดูเพิ่ม ==
ตึกระฟ้า
== อ้างอิง ==
== แหล่งข้อมูลอื่น ==
Trump International Hotel & Tower Chicago  เว็บไซด์โรงแรมอย่างเป็นทางการ
Trump International Hotel & Tower Chicago เว็บไซด์อสังหาริมทรัพย์อย่างเป็นทางการ
องค์กรทรัมป์ เว็บไซด์อย่างเป็นทางการ
Chicago Tribune story gallery
ตึกระฟ้าในชิคาโก
สิ่งก่อสร้างตั้งแต่ พ.ศ. 2552
รางวัลแกรมมี สาขาเพลงแห่งปี

รางวัลแกรมมี สาขาเพลงแห่งปี (Grammy Award for Song of the Year) เป็นรางวัลเกียรติยศที่มอบให้ในงานประกาศผลรางวัลแกรมมี ก่อตั้งขึ้นในปี ค.ศ. 1959 และเดิมเรียกว่ารางวัลกราโมโฟน รางวัลแกรมมี สาขาบันทึกเสียงแห่งปีเป็นหนึ่งในสี่รางวัลใหญ่ของงาน "สนามทั่วไป" (ร่วมกับรางวัลอัลบั้มแห่งปี, รางวัลบันทึกเสียงแห่งปี และรางวัลศิลปินหน้าใหม่ยอดเยี่ยม) ตามคู่มือคำอธิบายรางวัลแกรมมีประจำปี ครั้งที่ 54 รางวัลนี้นำเสนอ:
หากเพลงที่ชนะมีตัวอย่างหรือการแก้ไขเนื้อหาที่มีอยู่ ผู้เผยแพร่และผู้แต่งเพลงของเพลงต้นฉบับสามารถยื่นขอใบรับรองผู้ชนะได้
ความแตกต่างของสาขาเพลงแห่งปีแตกต่างจากสาขาบันทึกเสียงแห่งปี และสาขาอัลบั้มแห่งปี มีแนวคิด คือ:
รางวัลบันทึกเสียงแห่งปี เป็นรางวัลสำหรับซิงเกิล หรือเพลงเดียวจากอัลบั้ม รางวัลนี้มอบให้เป็นของศิลปินที่แสดง โปรดิวเซอร์ วิศวกรบันทึกเสียง และ/หรือมิกเซอร์สำหรับเพลงนั้น ในความหมายนี้ "การบันทึก" (record) หมายถึงเพลงที่บันทึกไว้โดยเฉพาะ ไม่ใช่องค์ประกอบการแต่งเพลง หรืออัลบั้มเพลง
รางวัลเพลงแห่งปีเป็นรางวัลสำหรับซิงเกิล หรืออินดิวิดวลแทร็ก แต่ผู้ที่ได้รับรางวัลนี้คือนักแต่งเพลงที่แต่งเนื้อร้อง และ/หรือทำนองให้กับเพลงจริง ๆ ในความหมายนี้ "เพลง" (Song) หมายถึงเพลงที่แต่งขึ้น ไม่ใช่การบันทึกเสียง
รางวัลอัลบั้มแห่งปีสำหรับทั้งเพลงอัลบั้ม และมอบรางวัลให้กับศิลปิน นักแต่งเพลง โปรดิวเซอร์ วิศวกรบันทึกเสียง และวิศวกรมาสเตอริงสำหรับอัลบั้มนั้น ในความหมายนี้ "อัลบั้ม" (album) หมายถึงชุดเพลงที่บันทึกไว้ (แผ่นเสียงหลายแทร็ก ซีดี หรือแพ็กเกจดาวน์โหลด) ไม่ใช่เพลงแต่ละเพลงหรือการแต่งเพลง
== ผู้ได้รับรางวัล ==
* หมายถึงเพลงที่ได้รับรางวัลสาขาบันทึกเสียงแห่งปีด้วย
=== 1960s ===
=== 1970s ===
=== 1980s ===
=== 1990s ===
=== 2000s ===
=== 2010s ===
===2020s===
แต่ละปีจะเชื่อมโยงกับบทความเกี่ยวกับรางวัลแกรมมีที่จัดขึ้นในปีนั้น
ศิลปินที่แสดงอยู่ในรายชื่อเท่านั้น แต่ไม่ได้รับรางวัล
==อ้างอิง==
รางวัลแกรมมี
คิงส์ออฟคอนวีเนียนซ์

คิงส์ออฟคอนวีเนียนซ์ (Kings of Convenience) เป็นคู่ดูโอแนวโฟล์ก-ป็อป จากเมืองบาร์เกิน ประเทศนอร์เวย์ ประกอบด้วยสมาชิกคือเอริค แกลมเบ็ค โบ (Eirik Glambek Bøe) และเออร์เลนด์ โอยด์ (Erlend Øye)  ทั้งสองรู้จักกันที่ประเทศอังกฤษ และได้กลับมาตั้งวงร่วมกัน เล่นดนตรีในแนวอินดี้ที่ประเทศนอร์เวย์ กับเพลงประณีต เสียงร้องสงบเสงี่ยม และเมโลดี้จากกีตาร์ที่ซับซ้อนและชาญฉลาด โดยโอยด์กับอ ทั้งคู่ ทั้งร้องและแต่งเพลง
== อ้างอิง ==
วงกลุ่มสองสัญชาตินอร์เวย์
กลุ่มดนตรีที่ก่อตั้งในปี พ.ศ. 2542
กลุ่มดนตรีจากบาร์เกิน
เทอริยากิบอยซ์

เทอริยากิบอยซ์ (Teriyaki Boyz) เป็นวงซูเปอร์กรุปแนวเจ-ฮิป จากกรุงโตเกียว ประเทศญี่ปุ่น สมาชิกประกอบด้วย อิลมารีและเรียว-ซี จากวงริปสไลม์ ,เวอร์บอล จากเอ็ม-โฟล ,แร็ปเปอร์ชื่อ ไวซ์ และนิโก ดีเจและผู้ก่อตั้งแบรนด์เครื่องแต่งกายแนวกีฬาอันโด่งดังที่ชื่อ เบธิงเอป ซึ่งสมาชิกทุกคนในวงสวามใส่เสื้อผ้าเบธิงเอป สำหรับการแสดงมิวสิกวิดีโอและแสดงคอนเสิร์ต
อัลบั้มชุดแรกของพวกเขาอยู่ภายใต้สังกัดเดฟแจมและ (บี)เอปซาวส์ ชื่ออัลบั้ม Beef or Chicken  มีโปรดิวเซอร์ เป็นโปรดิวเซอร์แนวแร็ปและอีเลกโทรนิกาอย่างเช่น แอดร็อก แห่งวงบีสตีบอยส์ ,คอร์นีเลียส, คัตเคมิสต์, ดาฟต์พังก์,แดนดิออโตเมเตอร์, ดีเจพรีเมียร์, ดีเจแชโดว์, จัสต์เบลซ, มาร์ก รอนสัน และเดอะเนปจูนส์ นอกจากนั้นยังได้ร่วมงานกับศิลปินแร็ปอย่างคานเย เวสต์, ฟาร์เรลล์ วิลเลียมส์, ลูเป ฟิเอสโก และบัสตา ไรมส์
มี 2 เพลงของวงเป็นเพลงประกอบในภาพยนตร์เรื่อง  Tokyo Drift ชื่อเพลง "Tokyo Drift (Fast and the Furious)", และ "Cho L A R G E" ที่ร่วมงานกับฟาร์เรลล์ก่อนที่จะออกอัลบั้มเปิดตัว
กลุ่มดนตรีสัญชาติญี่ปุ่น
แคล็กซอนส์

แคล็กซอนส์ (Klaxons) เป็นวงอินดีร็อก จากลอนดอน หลังจากที่วงออกแผ่นไวนีล 7 นิ้วกับหลายค่ายเพลงอิสระแล้ว พวกเขาก็ประสบความสำเร็จกับซิงเกิล "Magick" และ "Golden Skans" ทางวงก็ได้ออกอัลบั้มชุดเปิดตัวที่ชื่อ Myths of the Near Future ออกขายเมื่อ 29 มกราคม ค.ศ. 2007 อัลบั้มนี้ยังได้รับรางวัลเมอร์คิวรี และหลังจากที่ได้เล่นตามเทศกาลดนตรีและออกทัวร์ไปทั่วโลก (รวมถึงเอ็นเอ็มอีเรฟทัวร์) ในระหว่างปลายปี 2006-2007 พวกเขาก็เริ่มทำงานชุดต่อมาในเดือนกรกฎาคม ค.ศ. 2007
== อ้างอิง ==
กลุ่มดนตรีแดนซ์สัญชาติอังกฤษ
กลุ่มดนตรีที่ก่อตั้งในปี พ.ศ. 2548
กลุ่มดนตรีจากลอนดอน
ทุน

ในเศรษฐศาสตร์ ทุนหมายถึงปัจจัยในการผลิตที่ใช้ในการสร้างเศรษฐทรัพย์หรือบริการอื่นๆที่มนุษย์เป็นผู้ผลิตและไม่เกิดขึ้นเองตามธรรมชาติ เศรษฐทรัพย์และบริการนั้นๆจะต้องไม่ใช่ตัวทุนนั้นๆเอง แม้ว่าทุนนั้นๆสามารถที่จะเสื่อมราคาลงได้ สินค้าประเภททุนสามารถรับมาได้โดยใช้เงินหรือเงินทุน ในการเงินและการบัญชี คำว่าทุนหมายถึงความมั่งคั่ง โดยเฉพาะความมั่งคั่งที่ใช้ในการเปิดกิจการ
== ทุนในทางปฏิบัติ ==
ในเศรษฐศาสตร์คลาสสิก ทุนเป็นหนึ่งในปัจจัยในการผลิตสาม (หรือสี่ ตามการรวมรวบข้อมูล) ปัจจัย ปัจจัยอื่นๆรวมไปถึงที่ดิน แรงงาน และองค์กร ผู้ประกอบการ หรือการบริหารจัดการในบางหลักสูตร
เศรษฐทรัพย์ที่มีคุณสมบัติต่อไปนี้เป็นทุน:
สามารถนำไปผลิตเศรษทรัพย์ (สินค้า) อื่นๆได้ (อยู่ในรูปของปัจจัยในการผลิต)
ถูกสร้างขึ้นมาอีกทีหนึ่งโดยแตกต่างจาก "ที่ดิน" ที่ซึ่งหมายถึงปัจจัยในการผลิตที่เกิดขึ้นเองตามธรรมชาติเช่นพื้นที่ทางภูมิศาสตร์และทรัพยากรทางธรรมชาติ เช่นแร่ธาตุ
ไม่ได้ถูกใช้ในการผลิตเป็นหลักโดยสัมบูรณ์ซึ่งทำให้แตกต่างจากสินค้ากึ่งสำเร็จรูป (ยกเว้นค่าเสื่อมราคา)
ความหมายนี้ถูกนำมาใช้กับเศรษฐศาสตร์คลาสิกสมัยใหม่โดยมีการเปลี่ยนแปลงน้อยมากในการวิเคราะห์ทางการในระยะยาว มีการแก้คำกำกวมโดยบอกว่าทุนเป็นหลักทรัพย์ชนิดหนึ่ง
กาอธิบายก่อนหน้านี้ได้ชี้แจงว่าทุนเป็นรายการ (item)ทางกายภาพที่สามารถจับต้องได้ แต่ในระยะหลังมีการพยายามทีจะกำหนดความหมายของทุนใหม่ ตัวอย่างเช่น การลงทุนในการศึกษาและการพัฒนาฝีมือก็ถือเป็นการสร้างทุนมนุษย์หรือทุนความรู้ และนอกจากนี้การลงทุนเพื่อสร้างสมบัติทางปัญญหาคือการสร้างทุนทางปัญญาเช่นกันซึ่งยังมีการถกเถียงกันอยู่มากพอควร
ทฤษฎีการพัฒนามนุษย์อธิบายว่าทุนมนุษย์ยังรวมไปถึงปัจจัยทางด้านสังคมและความคิดสร้างสรรค์:
ทุนทางสังคมเป็นคุณค่าในการเชื่อถือกันระหว่างบุคคลหรือองค์กรซึ่งอยู่ในเศรษฐกิจ
ทุนเฉพาะบุคคลเกิดขึ้นจากตัวคนเอง ปกป้องโดยสังคม และแลกเปลี่ยนแรงงานเพื่อเงินหรือความเชื่อใจ
การจำแนกชนิดที่นำไปใช้ทางทฤษฏีและประยุกต์อื่นๆรวมไปถึง:
ทุนทางบัญชีซึ่งคือพันธกิจต่างๆ
ทุนธรรมชาติซึ่งคือความพยายามของชุมชนเพื่อพัฒนาธรรมชาติ
ทุนด้านโครงสร้างพื้นฐานเป็นระบบสนับสนุนที่ไม่ได้มาจากธรรมชาติซึ่งอาจจะรวมไปถึงเครื่องนุ่งห่ม ที่อยู่อาศัย ถนน คอมพิวเตอร์ส่วนบุคคล ซึ่งทำให้ความต้องการของความน่าเชื่อถือทางสังคม การฝึกฝน และทรัพยากรทางธรรมชาติน้อยลงที่สุดเท่าที่จะเป็นได้
== การถกเถียงเกี่ยวกับทุน ==
การถกเถียงเกี่ยวกับความหมายของคำว่า "ทุน" นั้นมีมานานมาแล้วซึ่งส่วนใหญ่เถียงกันเกี่ยวกับความหมายที่แท้จริงของคำว่า "ทุน" โดยเฉพาะในระบบเศรษศาสตร์ที่ต่างกัน
== ข้อมูลเพิ่มเติม ==
Capital definition and explanations provided in simple terms 
== อ้างอิง ==
F. Boldizzoni (2008). Means and ends: The idea of capital in the West, 1500-1970, New York: Palgrave Macmillan, 2008, chapters 4-8.
K.H. Hennings (1987). "Capital as a factor of production," The  A Dictionary of Economics, v. 1, pp. 327-33.
เศรษฐกิจการเมือง
เศรษฐศาสตร์
คำศัพท์เศรษฐศาสตร์
 
ทุนนิยม
คอนนี ทัลบอต

คอนนี วิคตอเรีย เอลิซาเบธ ทัลบอต (Connie Victoria Elizabeth Talbot) เกิดเมื่อวันที่ 20 พฤศจิกายน ค.ศ. 2000 เป็นนักร้องชาวอังกฤษจากสตรีตลี อำเภอเมโทรโปลิตันวอลซอลล์ เวสต์มิดแลนด์ เธอเริ่มมีชื่อเสียงในปี 2007 เมื่อเธอเป็นผู้เข้ารอบสุดท้ายในรายการโทรทัศน์แสดงความสามารถ รายการ บริเทนส์กอตแทเลินต์ แต่พ่ายให้กับพอล พ็อตส์ ทั้งนี้ทัลบอตจะได้เซ็นสัญญากับค่ายโซนีบีเอ็มจี แต่ค่ายเพลงก็ยกเลิกไปเนื่องจากอายุของเธอ
ทัลบอตได้เซ็นสัญญากับบริษัทเรนโบว์เรเคิดดิงและออกผลงานชุดแรกชื่อ Over the Rainbow ในสหราชอาณาจักรเมื่อวันที่ 26 พฤศจิกายน ค.ศ. 2007 อัลบั้มออกขายอีกครั้งเมื่อวันที่ 18 มิถุนายน ค.ศ. 2008 ที่เพิ่มเพลงใหม่เข้ามา และมีซิงเกิ้ลแรกจากอัลบั้มเป็นเพลงเก่าของบ็อบ มาร์เลย์ที่ชื่อ "Three Little Birds" ออกขายเมื่อวันที่ 10 มิถุนายน ค.ศ. 2008
ถึงแม้ว่าจะได้รับเสียงวิจารณ์ด้านลบ แต่อัลบั้ม Over the Rainbow ก็ขายได้มากกว่า 250,000 ชุดทั่วโลก ขึ้นอันดับ 1 ใน 3 ประเทศ และหลังจากออกผลงานอัลบั้มชุดแรก ทัลบอตได้แสดงสู่สาธารณะและทางโทรทัศน์ทั้งในยุโรป สหรัฐอเมริกาและเอเชีย ซึ่งเพลงของเธอก็เป็นที่รู้จักมากขึ้นผ่านทางเว็บไซต์ยูทูบ อัลบั้มชุดที่ 2 ของเธอชื่อชุด Connie Talbot's Christmas Album ออกวางขายเมื่อ 24 พฤศจิกายน ค.ศ. 2008 และอัลบั้มที่ 3 ของเธอชื่อ Holiday Magic คาดว่าออกวางแผงเดือนตุลาคม ค.ศ. 2009 ทั้งนี้หลายเพลงจากอัลบั้ม Over the Rainbow มีอยู่ในวิดีโอเกมเกี่ยวกับทัลบอตเอง และถึงแม้ทัลบอตจะก้าวสู่อาชีพนักร้อง แต่เธอเองก็ยังคงศึกษาระดับมัธยมศึกษาตอนต้นและอาศัยอยู่ที่สตรีตลีกับครอบครัวของเธอ
== อ้างอิง ==
== แหล่งข้อมูลอื่น ==
Official website
นักร้องอังกฤษ
บุคคลจากวอลซอลล์
สูตรรักข้าวห่อไข่

สูตรรักข้าวห่อไข่  เป็นละครโทรทัศน์ญี่ปุ่นที่ออกอากาศทาง Fuji Television ในช่วงเวลาสี่ทุ่ม ทุกวันจันทร์ ตั้งแต่วันที่ 1 กรกฎาคม ไปจนถึงวันที่ 16 กันยายน พ.ศ. 2544 โดยมีทั้งหมด12ตอน ซึ่งในตอนที่หนึ่งมีระยะเวลาในการฉายนานกว่าปกติถึง15นาที และในตอนอวสารก็ได้มีการฉายนานขึ้นถึง30นาทีเช่นกัน ในช่วงเดือนกันยายน ละครเรื่องนี้ได้เป็นที่ชื่นชอบของคนดูเป็นอย่างมาก จนทำให้นักแสดงนำอย่างทาเคอุชิ ยูโกะโด่งดังมากในช่วงนั้น
== เรื่องย่อ ==
นาซึมิรักอาหารและเวลาพักเที่ยงเป็นที่หนึ่ง ไม่มีอะไรที่จะทำให้เธอมีความสุขมากกว่าการเดินบนถนนไปเรื่อยๆโดยคิดว่าจะกินอะไรเป็นอาหารเที่ยงตอนกลางวัน วันหนึ่งชายชื่อเคนนิชิโรรบกวนเธอก่อนที่เธอจะกินข้าวห่อไข่จานโปรดและลากเธอมาข้างนอกเพื่อที่จะขอร้องเธอให้เธอไปกับเขา เขาต้องการจะแนะนำเธอให้รู้จักกับครอบครัว เขาอธิบายว่าพ่อของเขาป่วยหนักมากและอารมณ์ไม่ดี วิธีเดียวที่จะช่วยพ่อของเขาได้คือการพาคู่หมั้นกลับบ้าน นาซึมิเองก็ไม่มีทางเลือก
==ตัวละคร==
===ตัวละครหลัก===
麦田なつみ (มุงิตะ นัทสึมิ) - ทาเคอุชิ ยูโกะ
อายุ23ปี เคยทำงานอยู่ที่ร้านกาแฟ ก่อนที่เคนอิจิโร่จะมาขอร้องให้เธอช่วยแกล้งเป็นคู่หมั้นอย่างกะทันหัน เป็นคนที่มีบุคลิกร่าเริงสดใส และให้ความสำคัญกับการทานอาหารกลางวันยิ่งกว่าสิ่งอื่นใดในชีวิต เธอมักจะเก็บข้อมูลของร้านอาหารที่เธอชอบเอาไว้ในสมุดบันทึกของเธออย่างรอบคอบ นั่นคือสิ่งที่บ่งบอกถึงความทุ่มเทความรักของเธอที่มีต่ออาหารกลางวันได้อย่างดี เพราะเธอคิดว่าอาหารกลางวันนั้นเป็นสิ่งเดียวที่เธอเหลืออยู่
鍋島純三郎 (นาเบชิมะ จุนซาบุโร่) - ซาโตชิ สึมาบุกิ
鍋島勇二郎 (นาเบชิมะ ยูจิโร่) - โยสุเกะ เองุจิ
鍋島光四郎 (นาเบชิมะ โคชิโร่) - ยามาชิตะ โทโมฮิสะ
牛島ミノル (อิชิจิม่า มิโนรุ) - ยามาดะ ทาคายูกิ
塩見トマト(ชิโอมิ โทมาโตะ) - อิโต้ มิซากิ
鍋島健一郎 (นาเบชิมะ เคนอิจิโร่) - ซึซึมิ ชินอิจิ
== รายชื่อตอน ==
==แหล่งข้อมูลอื่น==
สูตรรักข้าวห่อไข่ - Fuji TV
ละครโทรทัศน์ญี่ปุ่น
แอล. สกอตต์ คาลด์เวลล์

ลาเวิร์น สกอตต์ คาลด์เวลล์ (Laverne Scott Caldwell) เกิดเมื่อวันที่ 17 เมษายน ค.ศ. 1950 เป็นนักแสดงชาวอเมริกันเจ้าของรางวัลโทนี มีชื่อเสียงจากการแสดงบท โรส ในซีรีส์เรื่อง อสุรกายดงดิบ
คาลด์เวลล์ จบการศึกษาจากมหาวิทยาลัยโลโยลา มีผลงานแสดงทั้งภาพยนตร์และโทรทัศน์รวมถึงละครเวทีหลายเรื่อง Mystery Alaska, Waiting to Exhale, The Net, The Fugitive, Dutch และ Without a Trace เธอยังแสดงใน Judging Amy และเป็นแขกรับเชิญใน JAG, Chicago Hope, City of Angels และ Promised Land ทั้งหมดในช่องซีบีเอส นอกจากนั้นเธอยังมีชื่อในการแสดงทางโทรทัศน์ใน The Practice, The Division, Any Day Now, Murder One, The Pretender, Grace Under Fire, Melrose Place, Lois and Clark, ER, Nip/Tuck, L.A. Law, Ghost Whisperer, Cold Case, Saving Grace, State of Mind และ The Cosby Show
ทางด้านละครบรอดเวย์ เธอได้รับรางวัลโทนี ในปี 1988 จากบทในละครเวที Joe Turner's Come and Gone เธอยังมีผลงานละครบรอดเวย์ใน Proposals, A Month of Sundays and Home. She has also appeared off Broadway in About Heaven & Earth, Colored People's Time, Old Phantoms, A Season to Unravel และ The Imprisonment of Obatala''
== อ้างอิง ==
นักแสดงอเมริกัน
บุคคลจากชิคาโก